PARANTUMISKOULU
HALVAANTUNEEN PARANTAMINEN
Hei. Tämä on Parantumiskoulu, ja minä olen pastori Jaanus Ringmäe.
Olen käsitellyt parantumisiin liittyviä eri tarinoita, joissa -
Jeesuksen parantamistyötä on kuvailtu yksityiskohtaisesti.
Ihmisten ja Jeesuksen välisistä vuorosanoista voimme myös oppia.
Se tapahtuu paneutumalla kanssani Jumalan sanaan, jotta pääset -
näkemään Jumalan parantavan voiman myös omassa elämässäsi.
Tänään käsittelen kertomusta halvaantuneen parantamisesta.
Se alkaa kohdasta Luuk. 5:17.
Kirjoitetaan se ensin otsikoksi ja tutkitaan sitten kertomusta.
HALVAANTUNEEN PARANTAMINEN
Luuk. 5:17-26 lisäksi, -
myös Matt. 9 ja Mark. 2 kuvaavat tätä, -
mutta katsotaan Luukasta...
"Eräänä päivänä, kun Jeesus taas opetti, häntä kuulemassa istui -
fariseuksia ja lainopettajia. Heitä oli tullut kaikista Galilean kylistä -
ja myös Juudeasta ja Jerusalemista. Herran voima vaikutti Jeesuksessa -
niin että hän saattoi parantaa sairaita.
Paikalle tuli miehiä, jotka kantoivat vuoteella halvaantunutta.
....Tungoksessa he eivät kuitenkaan saaneet tuoduksi häntä sisään, -
ja he kiipesivät katolle, irrottivat tiiliä ja laskivat sairaan -
vuoteineen kaikkien keskelle Jeesuksen eteen.
Kun Jeesus näki heidän uskonsa, hän sanoi: -
'Ystäväni, sinun syntisi on annettu anteeksi.'
Silloin lainopettajat ja fariseukset ajattelivat: 'Mikä mies tämä on?
....Kuka muu kuin Jumala voi antaa syntejä anteeksi?'
Mutta Jeesus oli selvillä siitä, mitä he ajattelivat, ja sanoi heille:
"Mitä te oikein ajattelette?
Kumpi on helpompaa, sanoa: 'Sinun syntisi on annettu anteeksi', -
vai sanoa: 'Nouse ja kävele'?
Mutta jotta tietäisitte, että Ihmisen Pojalla on valta antaa -
maan päällä syntejä anteeksi...minä sanon sinulle: -
nouse, ota vuoteesi ja mene kotiisi."
Heti paikalla mies kaikkien nähden nousi jalkeille, otti vuoteen, -
jolla oli maannut, ja lähti kotiinsa ylistäen Jumalaa.
Kaikki olivat hämmästyksestä suunniltaan..."
Paneudun tässä sellaisiin oleellisiin kohtiin, jotka ovat -
tarpeellisia myös sinulle, jotta voisit parantua.
Tutkittuasi näitä kertomuksia näet monien periaatteiden toistuvan.
Siitä voimme päätellä niiden olevan ne kaikkein oleellisimmat asiat.
Ensimmäinen tärkeä asia on se, että Jeesus opetti.
JEESUS OPETTI
Tämä on oleellista, sillä usko tulee Jumalan sanan kuulemisesta.
Näemmekin Jeesuksen olevan erittäin usein juuri opettamassa.
Haluan painottaa Jumalan sanan kuulemisen tärkeyttä!
Seurakunnan kokouksissakin -
on Jumalan sanan opettamisella oleellinen osa.
Välillä sekin aika tuntuu liian lyhyeltä, ja siksi -
opetukseen käytettyä aikaa tulisi mielestäni tietoisesti pidentää.
Meillä on tarve kuulla Jumalan sanaa.
Se muuttaa elämämme ja ajatuksemme -
antaen meille myös uskon sekä varmuuden siitä, -
että ongelmiin löytyy ratkaisu ja vaikeista tilanteista ulospääsy.
Matt. 9:35 sanoo Jeesuksesta näin:
"Jeesus kulki sitten kaikissa kaupungeissa ja kylissä.
Hän opetti synagogissa, julisti ilosanomaa taivasten valtakunnasta -
ja paransi kaikki ihmisten taudit ja vaivat."
Jeesuksen työn perustaa kuvataan kolmella sanalla, eli -
Hän opetti, sitten julisti eli saarnasi - ja lopulta paransi.
Järjestys ei ole sattumanvarainen vaan aina sama, -
eli ensin Jumalan sanan opettaminen, sitten julistaminen ja parantaminen.
Tämä on toimiva järjestys myös meille.
Usein ihmiset odottavat pikaista parantumista, mutta ensin tulee -
kuulla Jumalan sanaa, josta saamme parantumisen mahdollistavan uskon.
Kuuntele siis tänään Jumalan sanaa ja talleta se sydämeesi, -
jotta saisit kokea ihmeen! Eli Jeesus on siellä opettamassa.
Seuraavaksi kirjoitan tauluun, että Jumalan voima oli myös siellä.
JUMALAN VOIMA OLI SIELLÄ
Miksi näin oli? Siksi, että Hän voisi parantaa ihmiset.
Katsotaan Luuk. 5:17, jossa sanotaan: -
"Herran voima vaikutti Jeesuksessa -
niin että hän saattoi parantaa sairaita."
Joissakin käännöksissä on vivahde, jonka mukaan Jumalan voima oli -
paikalla parantaakseen juuri ne Jeesusta kuunnelleet ihmiset.
Mutta valitettavasti näemme, että jostakin syystä niin ei tapahtunut.
Tutkitaan sen syytä myöhemmin, mutta Herran voima oli paikalla, -
jotta Jeesus voisi parantaa sairaita...
Sitten paikalle tuleekin vain yksi ihminen, ja hänkin "katon kautta".
Hän parani, mutta Jumala olisi halunnut parantaa muutkin.
Ymmärrämme myöhemmin syyn siihen, miksi näin ei tapahtunut.
Seuraavakin asia kannattaa pitää mielessä.
Paranemisesta puhuttaessa, usein tuodaan esiin erilaiset esteet, -
joista ihmisten oli selviydyttävä ennen kuin saivat kokea ihmeen.
Kaikki ei ole mukavaa ja helppoa maailmassa, jossa elämme.
Meidän tulee voittaa vaikeudet ja ylittää edessämme olevat esteet.
Tästä näkyy eräs asia jonka haluan kirjata ylös, eli -
todellista uskoa eivät olosuhteet voi estää.
TODELLISTA USKOA EIVÄT OLOSUHTEET VOI ESTÄÄ
Eli katsotaan, mihin tällä konkreettisesti viittaan...
Kerrataan vielä Luuk. 5:18-19.
"Paikalle tuli miehiä, jotka kantoivat vuoteella halvaantunutta.
He yrittivät tuoda hänet sisälle taloon asettaakseen hänet Jeesuksen eteen.
Tungoksessa he eivät kuitenkaan saaneet tuoduksi häntä sisään, -
ja niin he kiipesivät katolle,... ja laskivat sairaan vuoteineen -
kaikkien keskelle Jeesuksen eteen."
Näemme, että ihmiset olivat tuoneet paikalle halvaantuneen miehen, -
mutta tungoksen vuoksi he eivät saaneet tuoduksi häntä sisään.
Emme tiedä kuinka pitkältä he olivat tulleet, mutta -
voisi kuvitella jonkin eläimen helpottaneen kuljettamista, -
tai he itse kantoivat paareja. Mutta nämä miehet olivat -
halukkaita pinnistämään voimiaan jonkun toisen paranemisen puolesta.
Tämä on esimerkkinä myös meille.
Miehet tulevat paikalle huomaten, etteivät pääsekään taloon sisään.
Tässä mietin, miten tämä toimisi oman seurakuntamme kokouksessa, -
jos väkeä olisi niin paljon, että kaikki paikat olisivat varatut.
Jos silloin joku tulisi sisään kantaen halvaantunutta paareilla, -
löytäisimmekö heille siinäkin tilanteessa paikat?
Luullakseni moni luopuisi omastakin paikastaan tehdäkseen heille tilaa.
Fariseuksilta ja lainopettajilta puuttui kohteliaisuus ja -
välittäminen - olivathan he löytäneet itselleen parhaat paikat.
Heitä ei kiinnostanut se, halusiko mahdollisesti joku vielä sisään...
Mutta kertomuksen miehet eivät antaneet tämän häiritä, -
eivätkä he antaneet esteiden tai toisten huonon käytöksen pidätellä.
He etenevät kohti ihmettä ja kiipeävät uskossa katolle.
Meistä ei liene kukaan ole kantanut halvaantunutta paareilla katolle...
Mutta näiden miesten usko ja odotukset olivat niin korkeat, -
että he halusivat nähdä sen ihmeen, jonka tiesivät varmasti syntyvän.
He kiipeävät katolle, irrottavat tiiliä ja tekevät kattoon reiän.
Lopulta he onnistuvat laskemaan miehen alas, ja -
silloin Jeesuksen huomio kiinnittyy heidän uskoonsa.
Seuraava tärkeä asia onkin se, että usko näkyy teoissasi.
USKO ON NÄKYVÄÄ
Eli uskon voi nähdä tekojen kautta.
Näiden miesten tekona oli se, että he kiipesivät jopa katolle -
laskien halvaantuneen kattotiilien välistä alas Jeesuksen eteen.
Miehet toimivat uskossa joka myös näkyi, ja niin siitä seurasi ihme.
Kun jatkamme lukua eteenpäin, näemme mielenkiintoisen asian.
Jeesus näkee halvaantuneen, kun hänet on laskettu paareilla alas.
Luuk. 5:20 jatkaa: "Kun Jeesus näki heidän uskonsa, hän sanoi: -
'Ystäväni, sinun syntisi on annettu anteeksi.' "
Emme heti näe miten tämä liittyy paranemiseen, -
kun hän sanoo "...syntisi on annettu anteeksi."
Mutta hän jatkaa mielenkiintoisella tavalla.
Fariseukset ja lainopettajat ihmettelevät hänen puheitaan.
Luuk. 5:21-24 "Silloin lainopettajat ja fariseukset ajattelivat: -
'Mikä mies tämä on? Hän herjaa Jumalaa, kun puhuu noin.
Kuka muu kuin Jumala voi antaa syntejä anteeksi?'
Mutta Jeesus oli selvillä siitä, mitä he ajattelivat, ja sanoi heille: -
'Mitä te oikein ajattelette? Kumpi on helpompaa sanoa: Sinun syntisi -
on annettu anteeksi, vai sanoa: Nouse ja kävele?'.....
Mutta jotta tietäisitte, että Ihmisen Pojalla on valta antaa maan päällä... -
-Hän puhui halvaantuneelle- '...nouse, ota vuoteesi ja mene kotiisi.' "
Voi tuntua aika sekavalta kun Jeesus ensin sanoo: -
"Syntisi on annettu anteeksi", ja vasta sitten "Nouse ja kävele."
Hyvän vastauksen tähän antaa Psalmi 103.
Kirjaan tämänkin periaatteen ylös, jotta emme unohda sitä.
SYNTIEN ANTEEKSISAANTI JA PARANEMINEN KUULUVAT SINULLE
Ja nämä molemmat kuuluvat sinulle samanaikaisesti.
Luen Psalmien kirjan 103 luvusta jakeet 1-3.
"Ylistä Herraa, minun sieluni, ja kaikki mitä minussa on, -
ylistä hänen pyhää nimeään. Ylistä Herraa, minun sieluni, -
älä unohda, mitä hyvää hän on sinulle tehnyt.
Hän antaa anteeksi kaikki syntini ja parantaa kaikki sairauteni."
Eli Jumala sitoo nämä asiat toisiinsa.
Jeesus puhuu täysin samoin Luuk. 5:24:ssa, eli: -
"Mutta jotta tietäisitte, että Ihmisen Pojalla on valta -
antaa maan päällä syntejä anteeksi -
-hän puhui nyt halvaantuneelle- minä sanon sinulle: -
nouse, ota vuoteesi ja mene kotiisi."
Saatuasi syntisi anteeksi, tulee myös sairauksien poistua kehostasi.
Meidän tulee kristittyinä saada nämä asiat kulkemaan käsi kädessä.
Ihmisen tullessa Jeesuksen luo, hän saa syntinsä anteeksi.
Jeesus on kuollut kantaen hänen syntinsä ja rikkomuksensa. Mutta -
kuollessaan ristillä, hän kantoi sekä syntimme, että sairautemme.
Siksi siitä hetkestä kun ihminen antaa elämänsä Jeesukselle, -
hänelle kuuluu myös paraneminen Jumalalta saatuna lahjana.
Sitä Jeesus tässä opettaa ja haluaa heidän ymmärtävän, että -
saatuaan synnit anteeksi ei tarvitse enää olla sairas.
Paareilla oleva mies kuuli nämä sanat, ja samoin ne koskevat meitä.
Annettuasi elämäsi Jeesukselle, tunnustettuasi hänet Herraksi ja -
pyydettyäsi syntejäsi anteeksi, voit olla varma siitä, että -
Jumala tahtoo parantaa myös sinut.
Hän ei halua sinun enää kärsivän kurjuudesta ja vaivoista, -
sillä Hän on sinun parantajasi.
Hän sanoi antavansa anteeksi kaikki syntisi ja -
parantavansa kaikki sairautesi.
Nämä kaksi asiaa kulkevat jälleen käsi kädessä.
Jeesus haluaa kiinnittää huomiomme tähän, jotta asia ei unohtuisi.
Annettuaan syntisi anteeksi, haluaa Jumala sinun olevan myös terve!
Jos olet tänään antanut elämäsi Jumalalle, koskee tämä myös sinua.
Syntien anteeksianto ja paraneminen kuuluvat sinulle yhtäaikaisesti.
Seuraava asia on se, että toimiva usko tuo elämääsi ihmeet.
Kirjoitetaan sekin muistiin.
TOIMIVA USKO TUO IHMEET
Eli toimiva usko tuo sinulle ihmeitä.
Katsotaan kohtaa Luuk. 5:24 ja -
ja sen puolivälistä eteen päin.
Jeesus puhuu "minä sanon sinulle: nouse, ota vuoteesi ja mene kotiisi."
Jeesus kehottaa miestä sellaiseen, johon mies ei luonnostaan pysty.
Olen antanut periaatteelle nimen: "Tee sitä, mitä et aiemmin voinut".
Tee se uskoen, että Jumala on parantanut sinun vaivasi.
Paareilla maannut mies olisi voinut sanoa, että: -
"Miten minä voisin tästä nousta? Olen halvaantunut, ja siksi -
minut kannettiin tänne paareilla. Miten voisin nousta ja kävellä?"
Kertomus ihmeestä jatkuu näin: -
"Heti paikalla mies kaikkien nähden nousi jalkeille, -
otti vuoteen jolla oli maannut ja lähti kotiinsa ylistäen Jumalaa."
Mies nousi, ja ihme alkoi tapahtua.
Tämä on sitä toimivaa uskoa. Meidän ei tule ensin vain odottaa -
tunnetta ihmeen syntymisestä, ja vasta sitten ryhtyä toimimaan...
Meidän tulee uskoa Jumalan sanaan ja toimia sen mukaan.
Jeesuksen sanoessa: "nouse, ota vuoteesi...", miehen tehtävä -
oli uskoa Jumalan jo parantaneen hänet - ja nousta ylös.
Moni kysyy, että "miten niin jo parantanut?" Mieshän oli makuulla!
Jeesus näkee asiat hieman toisella tavalla.
Raamatussa tästä periaatteesta puhutaan monessa eri kohdassa.
Usko julistaa näkymättömiä asioita ikään kuin ne olisivat näkyviä.
Jeesus on kuollut edestämme kantaen sairautemme, -
mutta koska olet ehkä vielä sairas, voit kysyä kuinka se on edes mahdollista...
Mies uskoi Jeesusta tämän sanoessa: "nouse ja ota vuoteesi".
Nouseminen onnistuu vain terveiltä, ja uskoen Jeesuksen sanaan -
ilman minkään näkemistä tai tuntemista - hän päätti toimia.
Mieleeni tulee kertomus Jumalan jo edesmenneen palvelijan -
Kenneth Haginin parantumisesta.
Hänkin tutki Jumalan sanaa tästä aiheesta jo pikkupoikana vuoteessa.
Hän käsitti Jumalan haluavan hänen olevan terve -
ja että tuli toimia uskossa.
Osittain halvaantuneena ja mm. sydänsairaudesta kärsivänä, -
hän sanoi: "nyt nousen ylös, sillä Jumalan sanan mukaan olen terve."
Hän alkoi kiskoa itseään ylös vuoteesta uskoen Jumalan sanaan.
Hän ei tehnyt sitä kokeilumielessä, vaan uskossa.
Hän sai kiskomalla hilattua itsensä sängyn laidalle ja lopulta ylös.
Jumalan parantava voima alkoi toimia kehossa ja elämässä.
Tämä mies toimi samoin Jeesuksen sanoessa: "nouse, ota vuoteesi..."
Me näemme, kuinka uskossa toimiminen synnytti hänelle ihmeen.
Nähdessäsi Jumalan sanassa jotakin johon uskot - on aikasi toimia.
Mutta tämä ei ole mikään kokeilun paikka, eli toimisikohan tuo....?
Tässä kohtaa olet varma, että nyt on sinun aikasi toimia uskossa, -
sillä niin on Jumala sanassaan sinulle puhunut.
Jeesuksen sanottua miehelle nuo sanat, tämä nousi ja lähti kotiin.
Kertomus loppuu jakeeseen 26, jossa mainitaan surullinenkin asia. Eli -
"Kaikki olivat hämmästyksestä suunniltaan ja ylistivät Jumalaa.
Pelon vallassa he sanoivat: "Me olemme tänään nähneet sellaista, -
mitä ei voisi todeksi uskoa."
Jumalan ylistäminen ei ole huono asia, sitä tuleekin tehdä.
Mutta kertomuksen alussa sanotaan, että Herran voima -
vaikutti Jeesuksessa niin että hän saattoi parantaa sairaita.
Olen täysin varma siitä, että -
tämän miehen lisäksi paikalla oli paljon muitakin sairaita.
Mutta lopussa ilmenee, että kaikki ovat hämmästyksestä suunniltaan -
nähtyään ihmeellisiä asioita, joista eivät päässeet osallisiksi.
Ihmiset tulevat parannuskokouksiin joskus vain nähdäkseen ihmeitä.
Mutta meidän on tultava sinne parantuaksemme, -
saadaksemme apua -
ja nähdäksemme Jumalan auttavan juuri meitä itseämme.
Siksi sinunkin on tärkeätä päästä osalliseksi Jumalan sanasta -
esim. television kautta ja käymällä seurakunnan kokouksissa, -
jotta saisit nähdä Jumalan parantavan sinut - eikä vain muita.
Haluan miettiä vielä sitä, miksi fariseukset ja lainopettajat -
eivät päässeet osallisiksi tästä. Mikä siihen voi olla syynä?
Yhtenä syynä voi olla välinpitämättömyys muita kohtaan.
He ovat kyllä tulleet paikalle, mutta eivät välitä toisista.
Kun miestä tuodaan paareilla, he eivät yritäkään järjestää tilaa.
Hehän ovat jo löytäneet itselle mukavan istumapaikan, -
eivätkä muut ihmiset kiinnosta. Toisessa kohtaa näemme, kuinka -
Jeesus puhuu jotakin mitä he eivät käsitä, ja he loukkaantuvat.
Kun Jumalan sanasta puhutaan tai sitä opetetaan, -
eikä se vastaa juuri senhetkistä käsitystämme, meidän -
ei tule pahoittaa mieltämme, vaan tutkia Jumalan sanaa lisää.
Voihan olla, että huomaisimme käsitystemme olevan vääriä ja -
olisimme valmiit muuttumaan. Fariseukset ja lainopettajat -
eivät olleet valmiita muuttamaan jyrkkiä käsityksiään, vaikka -
Jeesus toi ilmi heidän käsittäneen Jumalan sanan väärin.
Meidän tulee olla valmiita muuttumaan -
saadaksemme kokea ihmeitä. Eli valmius siihen on ihan oleellista.
Haluan vielä tehdä yhteenvedon näistä asioista.
Ehkä Jumala koskettaa sinua juuri tänään. Mikäli olet sairas, -
on Jumala sinun parantajasi, auttajasi ja vastauksesi.
Myös sinä voit nojautua Jumalan sanaan kuten tämä mies, sillä -
ei kai hän muuten olisi antanut kantaa itseään paareilla pitkään...
Sinä olet myös kuullut Jeesuksesta, joten on jo aikasi toimia uskossa.
Miten toimia uskossa? Voit vaikka rukoilla kanssani.
Mark. 16:18 "..panevat kätensä sairaiden päälle ja nämä paranevat."
Saarnaajatkin tekevät niin, mutta käteni ei tänään ulotu sinuun asti.
Mutta voit itse laittaa kätesi joko kipukohtaan tai päällesi muuten, -
jotta Jumalan voima voi parantaen koskettaa sinua.
Laita käsi kipeän paikan päälle ja rukoile yhdessä kanssani: -
"Isä - pyydän, että ihmiset jotka minua nyt katsovat, saavat tuntea -
Jumalan voiman kosketuksen, joka myös parantaa heidän sairautensa.
Käsken särkyjen ja sairauksien poistua kaikkien niiden kehoista, -
jotka ovat uskossa laittaneet kätensä päälleen. Sanasi mukaan -
"He panevat kätensä sairaiden päälle, ja nämä paranevat."
Nyt kun olet siinä, tee sitä mitä et ennen pystynyt tekemään.
Jos et voinut liikuttaa kehoasi tai esim. polviasi - tee se nyt, -
sillä Jumalan voima on paikalla parantamassa sinua.
Tartu tähän kiinni ja ala toimia, perustanasi Jumalan sana.
Toimi ja usko, että Jumala parantaa ja pelastaa. Ole siunattu!
Tallinnan Hoosianna-seurakunnan parantumiskoulu
Suomennos: Irene Tarkka